OBAVJEŠTENJE KORISNICIMA KANTONALNOG DODATKA NA DJECU U OPĆINI STARI GRAD SARAJEVO

Obavještavaju se korisnici dodatka na djecu koji su ostvarili pravo po Zakonu o socijalnoj zaštiti, zaštiti civilnih žrtava rata i zaštiti porodice sa djecom („Službene novine Kantona Sarajevo“, broj: 38/14 – Prečišćeni tekst, 38/16, 44/17, 28/18, 52/21, 40/22 i 13/25), da su dužni za dalji nastavak ostvarivanja prava obnoviti dokumentaciju u periodu od 01. septembra do 31. oktobra tekuće godine.
U navedenom roku potrebno je dostaviti sljedeću dokumentaciju (odnosi se na porodice sa troje ili više djece i korisnike po osnovu invalidnosti, djecu bez jednog ili oba roditelja i bolesnu djecu):
· potvrda o redovnom školovanju/studiranju u školskoj/akademskoj 2026/2027. godini (za djecu stariju od 18 godina),

· ovjerena izjava da nisu zaključili bračnu zajednicu i stekli vlastito potomstvo (za djecu stariju od 18 godina),

· izvod iz matične knjige rođenih (rodni list) ne stariji od 6 (šest) mjeseci (samo za djecu gdje nije priznato očinstvo).

Korisnici dječijeg dodataka za vrijeme redovnog studiranja (korisnici koji su ostvarili dječiji dodatak od 195,13 KM) dostavljaju sljedeću dokumentaciju:
· ovjerena Izjava o zajedničkom domaćinstvu (kućna lista),

· dokazi o statusu za sve punoljetne članove zajedničkog domaćinstva za posljednja tri mjeseca prije podnošenja zahtjeva (potvrda poslodavca o visini primanja, uvjerenje Biro-a za zapošljavanje, uvjerenje PIO/MIO),

· potvrda o redovnom studiranju u akademskoj 2026/2027. godini,

· ovjerena Izjava da nisu zaključili bračnu zajednicu i stekli vlastito potomstvo.

Svi korisnici koji trebaju izvršiti obnovu ukoliko nisu u mogućnosti dostaviti potvrde o redovnom školovanju/studiranju u navedenom roku, dužni su dostaviti blagovremeno ostalu dokumentaciju, dok potvrde o redovnom školovanju/studiranju mogu dostaviti naknadno.
NAPOMENA: Korisnici koji su ostvarili pravo na dodatak na djecu počev od 01.01.2026. trebaju dostaviti samo potvrde o redovnom školovanju/studiranju u školskoj 2026/2027. godini za djecu stariju od 18 godina.

Korisnici koji su ostvarili pravo na dodatak na djecu za djecu mlađu od 18 godina, nisu dužni obnavljati dokumentaciju za dalji nastavak ostvarivanja prava.

Dokumentaciju uz odgovarajući obrazac predati u šalter salu Općine, šalter broj 3.
Sve dodatne informacije mogu se dobiti svakim radnim danom, pozivom na brojeve telefona 033/282-430 i 033/282-340 ili direktno u prostorijama Službe za boračko-invalidsku zaštitu i socijalna pitanja (objekat „A“ administrativnog sjedišta Općine Stari Grad Sarajevo, III sprat, kancelarija broj 303).
